«Հասմիկ» ճամբարի տնօրենը եկավ, փորձեց համոզել, որ երեխան ճիշտ չի ասում, ապա սկսեց արդարանալ, վերջում տեսնելով՝ այլ ելք չունի, աշխատակիցներից մեկին հանձնարարեց ծանոթացնել ճանբարի ու զուգարանների վիճակին: Ուղեկցող երիտասարդը, չգիտես ինչու, որոշեց սխալ ուղղությամբ տանել, նա քայլերն ուղղեց դեպի ճամբարի շենքը, որտեղ և արտոնյալների զուգարաններն են, Արևիկը, սակայն, ուղղեց սխալը՝ ցույց տալով բակում տեղակայված, զգլխիչ հոտով զուգարանը, որքան էլ աշխատակիցը փորձում էր ցույց տալ, թե այդ զուգարանից վաղուց ոչ ոք չի օգտվել, քանի որ գործածությունից դուրս են, չհաջողվեց, հենց այդ պահին երկու երեխա դուրս եկան զուգարանից, այստեղ էլ ևս մեկ աշխատակից հայտնվեց, ով փորձում էր ապացուցել, որ իրավունք չունենք նկարել զուգարանը: